pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีหน่วยงานไทยดึงบริษัทเกาหลีใต้มาลงทุนในไทยได้เพิ่มเติม ยินดีที่ต่างชาติลงทุนกว่า 38,702 ล้านบาท ในช่วง 4 เดือนแรกของปี 2566
วันศุกร์ที่ 26 พฤษภาคม 2566
26/05/2566
โฆษกรัฐบาลเผยนายกฯ ยินดีหน่วยงานไทยดึงบริษัทเกาหลีใต้มาลงทุนในไทยได้เพิ่มเติม ยินดีที่ต่างชาติลงทุนกว่า 38,702 ล้านบาท ในช่วง 4 เดือนแรกของปี 2566
โฆษกรัฐบาลเผยนายกฯ ยินดีหน่วยงานไทยดึงบริษัทเกาหลีใต้มาลงทุนในไทยได้เพิ่มเติม ยินดีที่ต่างชาติลงทุนกว่า 38,702 ล้านบาท ในช่วง 4 เดือนแรกของปี 2566
วันที่ 26 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ต่างชาติให้ความสนใจลงทุนในประเทศไทย โดย 4 เดือนแรกของปี 2566 มีการลงทุนกว่า 38,702 ล้านบาท พร้อมชื่นชม สํานักงานคณะกรรมการส่งเสริมการลงทุน (BOI) และ การนิคมอุตสาหกรรมแห่งประเทศไทย (กนอ.) ที่สามารถดึงดูดบริษัทกลุ่มเป้าหมายจากเกาหลีใต้มาลงทุนในประเทศไทยได้เพิ่มเติม
โฆษกประจําสํานักนายกรัฐมนตรีกล่าวว่า กรมพัฒนาธุรกิจการค้า กระทรวงพาณิชย์ ได้เปิดเผยว่า ในช่วง 4 เดือนแรกของปี 2566 (มกราคม-เมษายน) มีต่างชาติเข้ามาลงทุนในไทยกว่า 38,702 ล้านบาท เพิ่มขึ้นจากปี 2565 ร้อยละ 6 หรือคิดเป็นมูลค่าเพิ่มขึ้น 2,321 ล้านบาท เกิดการจ้างงานคนไทย 2,419 คน โดยชาวต่างชาติที่เข้ามาลงทุน 5 อันดับแรก ได้แก่ 1) ญี่ปุ่น 55 ราย (ร้อยละ 25) เงินลงทุน 14,024 ล้านบาท 2) สิงคโปร์ 35 ราย (ร้อยละ 16) เงินลงทุน 4,854 ล้านบาท 3) สหรัฐอเมริกา 34 ราย (ร้อยละ 15) เงินลงทุน 1,725 ล้านบาท 4) จีน 14 ราย (ร้อยละ 6) เงินลงทุน 11,230 ล้านบาท และ 5) สมาพันธรัฐสวิส 11 ราย (ร้อยละ 5) เงินลงทุน 1,692 ล้านบาท ส่วนชาติอื่น ๆ มี 68 ราย (ร้อยละ 33) เงินลงทุน 5,177 ล้านบาท
นอกจากนี้ จากการเดินทางไปจัดกิจกรรมส่งเสริมการลงทุนที่ประเทศเกาหลีใต้ และพบปะหารือกับบริษัทกลุ่มเป้าหมาย ระหว่างวันที่ 15–18 พฤษภาคม ที่ผ่านมา ของคณะกรรมการส่งเสริมการลงทุน (BOI) และการนิคมอุตสาหกรรมแห่งประเทศไทย (กนอ.) สามารถดึงดูดนักลงทุน 4 ราย ที่สนใจลงทุนในนิคมอุตสาหกรรม ประกอบด้วย 1) นักลงทุนจากกลุ่มผู้ประกอบกิจการผลิตรถตุ๊ก ๆ ไฟฟ้า รถจักรยานยนต์ไฟฟ้า 2) นักลงทุนจากกลุ่มผู้ประกอบกิจการผลิตที่เคลือบกระจกรถยนต์แบบพิเศษกันฝ้า 3) นักลงทุนจากกลุ่มผู้ประกอบกิจการเกี่ยวกับเครื่องมือทางการแพทย์ และเทคโนโลยีที่ใช้ เกี่ยวกับอุปกรณ์การแพทย์ และ 4) นักลงทุนจากกลุ่มผู้ประกอบกิจการผลิตอะไหล่ยานยนต์
ซึ่งข้อมูลของการนิคมอุตสาหกรรมแห่งประเทศไทย (กนอ.) พบว่า นักลงทุนทั้ง 4 ราย สนใจจะเช่าพื้นที่ในนิคมอุตสาหกรรมในเขตพัฒนาพิเศษภาคตะวันออก (EEC) และบริเวณใกล้เคียง ด้วยเงินลงทุนจํานวนกว่า 2,000 ล้านบาท และยังมีนักลงทุนอีก 1 ราย ที่สนใจลงทุนกับ กนอ. โดยจัดตั้งนิคมอุตสาหกรรม และพัฒนาระบบสาธารณูปโภคพลังงานทางเลือก มูลค่าการลงทุนประมาณ 5,000 ล้านบาทอีกด้วย
“นายกรัฐมนตรี สั่งการให้อํานวยความสะดวก ส่งเสริมการค้า และการลงทุนจากต่างประเทศอย่างต่อเนื่อง ซึ่งภาคเอกชนจากต่างชาติมองเห็นถึงศักยภาพ และความพร้อมของนิคมอุตสาหกรรมในไทย โดยการเข้ามาลงทุนเหล่านี้ จะนําไปสู่การถ่ายทอดองค์ความรู้ เทคโนโลยีเฉพาะด้านโดยตรงจากประเทศผู้เข้ามาลงทุนให้แก่คนไทยอีกด้วย นายกรัฐมนตรีเชื่อมั่นว่าต่างชาติจะยังคงเชื่อมั่นขยายการลงทุนในไทย ด้วยโครงสร้างการพัฒนา ข้อได้เปรียบทางภูมิศาสตร์ และปัจจัยสนับสนุนอื่น ๆ” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอบคุณภาครัฐ-เอกชน บูรณาการร่วมกันยกระดับผลิตภัณฑ์วัฒนธรรมไทย CPOT สู่ช่องทาง Modern Trade
วันอาทิตย์ที่ 21 พฤษภาคม 2566
21/05/2566
โฆษกรัฐบาลเผย นายกฯ ขอบคุณภาครัฐ-เอกชน บูรณาการร่วมกันยกระดับผลิตภัณฑ์วัฒนธรรมไทย CPOT สู่ช่องทาง Modern Trade
โฆษกรัฐบาลเผย นายกฯ ขอบคุณภาครัฐ-เอกชน บูรณาการร่วมกันยกระดับผลิตภัณฑ์วัฒนธรรมไทย CPOT สู่ช่องทาง Modern Trade พร้อมผลักดันส่งออกเป็นสินค้า Soft Power คาดปีแรกสร้างรายได้แก่ชุมชน กว่า 100 ล้านบาท
วันนี้(21พ.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยินดีต่อความร่วมมือระหว่างหน่วยงานภาครัฐและภาคเอกชนเพื่อร่วมกันขยายช่องทางการตลาดให้ผลิตภัณฑ์วัฒนธรรมไทย(Cultural Product of Thailand: CPOT)เป็นที่รู้จักในระดับสากลซึ่งเห็นประสบความสําเร็จได้รับกระแสตอบรับเป็นอย่างดีจากทั้งชาวไทยและชาวต่างประเทศพร้อมสนับสนุนให้วางแนวทางขยายตลาดส่งออกเป็นสินค้าSoft Powerสู่ต่างประเทศ
โฆษกประจําสํานักนายกรัฐมนตรีกล่าวว่ากระทรวงวัฒนธรรมได้ดําเนินโครงการส่งเสริมการพัฒนาต่อยอดสินค้าจากทุนทางวัฒนธรรมภายใต้ชื่อCultural Product of Thailand (CPOT)ซึ่งเน้นการปรับภาพลักษณ์ให้มีความร่วมสมัยและตอบโจทย์ผู้บริโภคโดยกระทรวงวัฒนธรรมร่วมกับภาคเอกชนกลุ่มบริษัทบีเจซีบิ๊กซีและบริษัทบางกอกอินสตรูเม้นท์เซ็นเตอร์จํากัดลงนามบันทึกความเข้าใจว่าด้วยความร่วมมือในการส่งเสริมทางการตลาดCPOTเป้าหมายเพื่อส่งเสริมทางการตลาดและประชาสัมพันธ์CPOTให้เป็นที่รู้จักทั้งในประเทศและต่างประเทศภายในระยะเวลา3ปีพร้อมคาดการณ์ว่าในปีแรกจะสร้างรายได้ให้ชุมชนกว่า100ล้านบาทโดยภายหลังเปิดตัวและนําร่องวางจําหน่ายในห้างบิ๊กซีซูเปอร์เซ็นเตอร์ได้รับกระแสตอบรับอย่างดีมีประชาชนนักท่องเที่ยวทั้งชาวไทยและชาวต่างชาติสนใจCPOTอย่างต่อเนื่องโดยเฉพาะผลิตภัณฑ์ผลไม้อบแห้งและเครื่องหอมจากสมุนไพร
โฆษกประจําสํานักนายกรัฐมนตรีกล่าวเพิ่มเติมว่ากระทรวงวัฒนธรรมวางแผนขยายตลาดเพิ่มประเภทผลิตภัณฑ์CPOTอาทิเครื่องใช้ของตกแต่งบ้านและเสื้อผ้าเพื่อให้ตอบโจทย์ความต้องการของผู้บริโภคมากขึ้นพร้อมทั้งผลักดันสินค้าที่ได้รับความนิยมจากนักท่องเที่ยวชาวต่างชาติส่งออกเป็นสินค้าSoft Powerไทยสู่ต่างประเทศภายใต้แนวคิด“อร่อยเกินคาดหอมเกินต้าน”ตลอดจนเพิ่มช่องทางการตลาดโดยเฉพาะทางออนไลน์เพื่อเป็นการขยายตลาดและกลุ่มเป้าหมายทั้งนี้หากสนใจอุดหนุนสินค้าCPOTจากชุมชนได้ที่www.cpotshop.comและFacebook CPOT
“นายกรัฐมนตรีขอบคุณความร่วมมือจากหน่วยงานภาครัฐและภาคเอกชนที่บูรณาการการทํางานร่วมกันเพื่อยกระดับสินค้าชุมชนจากท้องถิ่นสู่สากลผ่านช่องทางModern Tradeได้สําเร็จถือเป็นการร่วมมือทําความดีเพื่อชาติช่วยให้ชุมชนและผู้ประกอบการได้พัฒนาการผลิตและมีแหล่งจําหน่ายสินค้าขนาดใหญ่รวมถึงเป็นการนําทุนทางวัฒนธรรมของประเทศมาพัฒนาต่อยอดเป็นผลิตภัณฑ์วัฒนธรรมไทยที่มีคุณภาพและมาตรฐานเพิ่มคุณค่าและมูลค่าทางเศรษฐกิจสามารถแข่งขันได้ในระดับสากลทั้งนี้นายกรัฐมนตรีเชื่อมั่นในผลิตภัณฑ์CPOTของไทยที่มีเอกลักษณ์เฉพาะตัวโดดเด่นและเป็นที่ชื่นชอบของชาวต่างชาติ”นายอนุชาฯกล่าว
—————-
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี “ผ้าขาวม้า” Soft Power ไทย ได้รับความสนใจจากชาวต่างชาติในงาน World Dance Day 2023 สาธารณรัฐอินโดนีเซีย
วันอาทิตย์ที่ 21 พฤษภาคม 2566
21/05/2566
โฆษกรัฐบาลเผย นายกฯ ยินดี “ผ้าขาวม้า” Soft Power ไทย ได้รับความสนใจจากชาวต่างชาติในงาน World Dance Day 2023 สาธารณรัฐอินโดนีเซีย
โฆษกรัฐบาลเผย นายกฯ ยินดี “ผ้าขาวม้า” Soft Power ไทย ได้รับความสนใจจากชาวต่างชาติในงาน World Dance Day 2023 สาธารณรัฐอินโดนีเซีย พร้อมผลักดันการเสนอขึ้นทะเบียนเป็นมรดกทางวัฒนธรรมที่จับต้องไม่ได้ของมนุษยชาติต่อองค์การยูเนสโก
วันนี้(21พ.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมชื่นชมหน่วยงานที่เกี่ยวข้องซึ่งได้นํา“ผ้าขาวม้า” Soft Powerของไทยร่วมแสดงในงานWorld Dance Day 2023ณกรุงจาการ์ตาสาธารณรัฐอินโดนีเซียได้รับความสนใจจากผู้ชมชาวต่างชาติเป็นอย่างมากและขณะนี้ผ้าขาวม้าไทยอยู่ระหว่างการเสนอขึ้นทะเบียนเป็นมรดกทางวัฒนธรรมที่จับต้องไม่ได้ของมนุษยชาติ(Intangible cultural heritage)ต่อองค์การยูเนสโก(UNESCO)อีกด้วย
โฆษกประจําสํานักนายกรัฐมนตรีกล่าวว่ากรมส่งเสริมวัฒนธรรมกระทรวงวัฒนธรรมได้นําผ้าขาวม้าซึ่งเป็นหนึ่งSoft Powerที่มีเอกลักษณ์ของไทยเข้าร่วมการแสดงในงานWorld Dance Day 2023เป็นงานที่เปิดโอกาสให้เยาวชนได้แสดงความสามารถทางศิลปะวัฒนธรรมของแต่ละประเทศโดยเยาวชนไทยได้ทําการแสดง2ชุดได้แก่1.การแสดงชุดเคียนขะม้านารีใช้ผ้าขาวม้าเป็นองค์ประกอบหลักสําหรับการแสดงบอกเล่าเรื่องราวของผ้าขาวม้าที่ใช้ในชีวิตประจําวันของคนไทยจนเป็นเอกลักษณ์ของไทยและ2.การแสดงชุดผืนไทเป็นการแสดงท่ารําและการแต่งกายของคนไทยในทุกภูมิภาคเพื่อสื่อให้เห็นถึงการอยู่ร่วมกันอย่างสงบสุขร่มเย็นภายใต้ร่มพระบรมโพธิสมภารของพระมหากษัตริย์ไทยทุกพระองค์ซึ่งเมื่อการแสดงจบลงได้รับเสียงปรบมือจากผู้ชมอย่างยาวนานด้วยความประทับใจมีชาวต่างชาติมาขอถ่ายภาพเป็นที่ระลึกจํานวนมาก
โฆษกประจําสํานักนายกรัฐมนตรีกล่าวเพิ่มเติมว่าเมื่อช่วงเดือนกุมภาพันธ์ที่ผ่านมาที่ประชุมคณะรัฐมนตรีได้มีมติเห็นชอบให้เสนอ“ผ้าขาวม้า”ผ้าอเนกประสงค์ในวิถีชีวิตไทยขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อองค์การยูเนสโกโดยพิจารณาจากคุณค่าของผ้าขาวม้าในหลายมิติการใช้ประโยชน์ที่แพร่หลายในทุกภาคและชุมชนรวมถึงในชาติพันธุ์ต่างๆทั่วประเทศมีเอกลักษณ์เฉพาะท้องถิ่นเป็นผ้าสารพัดประโยชน์เข้าถึงง่ายและผูกพันกับวิถีชีวิตคนไทยหลายด้านทั้งการทอผ้าใช้กันเองในครัวเรือนแลกเปลี่ยนในหมู่บ้านและชุมชนไปจนถึงเป็นของขวัญและใช้ในงานพิธีกรรมต่างๆโดยมีหลักฐานทางประวัติศาสตร์ที่ชี้ว่าผ้าขาวม้ามีมาตั้งแต่สมัยเชียงแสนผ่านการปรับปรุงต่อยอดภูมิปัญญาพัฒนาคุณภาพให้ใช้ประโยชน์ได้หลากหลายขึ้นจนถึงปัจจุบัน
“นายกรัฐมนตรีขอความร่วมมือหน่วยงานที่เกี่ยวข้องได้ร่วมกันต่อยอดผลักดันผ้าขาวม้าอีกหนึ่งSoft Powerของไทยรวมถึงชื่นชมคนรุ่นใหม่เยาวชนไทยที่รักความเป็นไทยสนับสนุนและผลักดันเอกลักษณ์และวัฒนธรรมของชาติให้เป็นที่รู้จักในสายตาชาวต่างชาติมากยิ่งขึ้นตลอดจนชื่นชมในความคิดสร้างสรรค์ที่นํามาผสมผสานเป็นความร่วมสมัยทางวัฒนธรรมนําไปเผยแพร่ในระดับโลกทั้งนี้นายกรัฐมนตรีพร้อมสนับสนุนให้ผ้าขาวม้าให้ได้รับการขึ้นทะเบียนเป็นมรดกทางวัฒนธรรมที่จับต้องไม่ได้ของมนุษยชาติต่อองค์การยูเนสโกต่อไป”นายอนุชาฯกล่าว
—————
รัฐบาลไทย-ข่าวทำเนียบรัฐบาล-รมว. สุชาติ ผลักดัน ช่างไทยทำงานอู่ต่อเรือเกาหลีใต้ รายได้สูงสุด 1 แสน 8 พันบาท
วันอาทิตย์ที่ 21 พฤษภาคม 2566
21/05/2566
รมว. สุชาติ ผลักดัน ช่างไทยทํางานอู่ต่อเรือเกาหลีใต้ รายได้สูงสุด 1 แสน 8 พันบาท
กระทรวงแรงงาน สนับสนุนช่างเชื่อม ช่างสี ช่างไฟฟ้า ถือวีซ่า E 7 ทํางานอู่ต่อเรือเกาหลีใต้ถูกกฎหมาย ย้ําเป็นโอกาสของแรงงานไทย เกาหลียังต้องการแรงงานอีกมาก
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า พล.อ.ประยุทธ์ จันทร์โอชา นายกรัฐมนตรี มีนโยบายให้กระทรวงแรงงานหาแนวทางขยายตลาดแรงงานในต่างประเทศให้มากขึ้น เพื่อสร้างโอกาสการมีงานทํา มีรายได้ และคุณภาพชีวิตที่ดีให้กับแรงงานไทย กระทรวงแรงงานจึงเจรจาหารือร่วมกับสมาคม KHOSHIPA ซึ่งเป็นสมาคมอู่ต่อเรือของสาธารณรัฐเกาหลี เพื่อจัดส่งแรงงานไทยไปทํางานด้วย วีซ่า E -7 (วีซ่าทักษะฝืมือ) เรื่อยมา และรับแจ้งความต้องการจากบริษัทจัดหางานให้คนหางานไปทํางานต่างประเทศ ที่จะพาแรงงานไทยไปทํางานอู่ต่อเรือแล้ว 7 บริษัท รวมตําแหน่งงาน 4,477 อัตรา มีการจัดส่งไปแล้ว จํานวน 711 อัตรา โดยล่าสุดตนได้รับรายงานจากอธิบดีกรมการจัดหางาน ว่าผู้แทนจากบริษัท SAMSUNG HEABY INDUSTRIES สาธารณรัฐเกาหลี ยังมีความต้องการแรงงานไทยไปทํางานในอุตสาหกรรมอู่ต่อเรือ จํานวน 1,227 คน แบ่งเป็นสาขาช่างเชื่อม 527 อัตรา ช่างทาสี 500 อัตรา และช่างไฟฟ้า 200 อัตรา อัตราค่าจ้าง 2.5 ล้าน - 3.0 ล้านวอน/เดือน หรือประมาณ 90,000 - 108,000 บาทต่อเดือน
“เกาหลีใต้กําลังเข้าสู่สังคมผู้สูงอายุ และเริ่มขาดแคลนแรงงานทักษะ จึงยอมที่จะจ่ายค่าจ้างและค่าล่วงเวลาในอัตราสูง เพื่อนําเข้าแรงงานต่างชาติที่มีทักษะฝีมือไปทํางานเป็นจํานวนมาก โดยเฉพาะในภาคอุตสาหกรรมอู่ต่อเรือ ซึ่งถือเป็นโอกาสที่ดีของแรงงานไทย เพราะทักษะฝีมือด้านช่างของแรงงานไทยเป็นที่ยอมรับจากนายจ้างต่างประเทศ”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า การเดินทางไปทํางานอู่ต่อเรือในเกาหลีใต้เป็นการเดินทางโดยวิธีบริษัทจัดหางานจัดส่ง ซึ่งเป็น 1 ในวิธีเดินทางไปทํางานต่างประเทศอย่างถูกต้องตามกฎหมาย 5 วิธี ได้แก่ 1.บริษัทจัดหางานจัดส่ง 2.กรมการจัดหางานจัดส่ง 3.เดินทางด้วยตัวเอง 4.นายจ้างในประเทศไทยพาลูกจ้างของตนไปทํางานในต่างประเทศ และ5.นายจ้างในประเทศไทยส่งลูกจ้างของตนไปฝึกงานในต่างประเทศ โดยแรงงานไทยที่ต้องการไปทํางานในภาคอุตสาหกรรมอู่ต่อเรือในเกาหลีใต้ สามารถติดต่อที่บริษัทจัดหางานให้คนหางานไปทํางานต่างประเทศ ซึ่งจดทะเบียนไว้กับกรมการจัดหางาน โดยตรวจสอบรายชื่อบริษัทได้ที่เว็บไซต์ กองทะเบียนจัดหางานกลางและคุ้มครองคนหางาน www.doe.go.th/ipdหัวข้อ ข้อมูลบริษัทจัดหางานและบริษัทนําเข้าคนต่างด้าวมาทํางาน หรือสอบถามข้อมูลได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ หรือที่กองบริหารแรงงานไทยไปต่างประเทศ โทร. 02 245 6713 หรือสายด่วนกรมการจัดหางาน โทร. 1694 หรือที่สายด่วนกระทรวงแรงงาน โทร.1506 กด 2 กรมการจัดหางาน
“กรมการจัดหางานขอให้คนไทยเดินทางไปทํางานต่างประเทศอย่างถูกต้องตามกฎหมาย เพราะจะทําให้แรงงานไทยสามารถทํางานได้อย่างมีศักดิ์ศรี ไม่ต้องหลบซ่อน ได้รับการคุ้มครองตามหลักสากลและมีคุณภาพชีวิตที่ดี ซึ่งนอกจากประโยชน์ของตนเองแล้ว การไปทํางานถูกต้องตามกฎหมายยังทําให้รัฐบาลของประเทศต่างๆ เชื่อมั่นในแรงงานไทย เพิ่มโอกาสให้แรงงานไทยรุ่นต่อไปสามารถไปทํางานได้เพิ่มขึ้น ส่งผลต่อการเจริญเติบโตอย่างยั่งยืนของประเทศในระยะยาว”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-รองโฆษกรัฐบาล ย้ำเตือนผู้มีสิทธิเลือกตั้ง ที่มีเหตุจำเป็นที่ไม่อาจไปใช้สิทธิเลือกตั้ง ส.ส. รีบแจ้งเหตุที่ไม่อาจไปใช้สิทธิเลือกตั้งวันนี้วันสุดท้าย
วันอาทิตย์ที่ 21 พฤษภาคม 2566
21/05/2566
รองโฆษกรัฐบาล ย้ําเตือนผู้มีสิทธิเลือกตั้ง ที่มีเหตุจําเป็นที่ไม่อาจไปใช้สิทธิเลือกตั้ง ส.ส. รีบแจ้งเหตุที่ไม่อาจไปใช้สิทธิเลือกตั้งวันนี้วันสุดท้าย
รองโฆษกรัฐบาล ย้ําเตือนผู้มีสิทธิเลือกตั้ง ที่มีเหตุจําเป็นที่ไม่อาจไปใช้สิทธิเลือกตั้ง ส.ส. รีบแจ้งเหตุที่ไม่อาจไปใช้สิทธิเลือกตั้งวันนี้วันสุดท้าย
วันนี้(21พ.ค.66)นางสาวรัชดาธนาดิเรกรองโฆษกประจําสํานักนายกรัฐมนตรีย้ําเตือนผู้มีสิทธิเลือกตั้งที่มีเหตุจําเป็นที่ไม่อาจไปใช้สิทธิเลือกตั้งสมาชิกสภาผู้แทนราษฎรสามารถแจ้งเหตุที่ไม่อาจไปใช้สิทธิเลือกตั้งวันนี้วันสุดท้าย(21พฤษภาคม2566 )
นางสาวรัชดากล่าวว่าผู้มีสิทธิเลือกตั้งสามารถแจ้งเหตุที่ไม่อาจไปใช้สิทธิเลือกตั้งได้โดยทําเป็นหนังสือยื่นต่อนายทะเบียนอําเภอหรือนายทะเบียนท้องถิ่นที่ตนเป็นผู้มีสิทธิเลือกตั้งด้วยตนเองหรือมอบหมายให้บุคคลอื่นไปยื่นแทนหรือจัดส่งทางไปรษณีย์ลงทะเบียนรวมไปถึงการแจ้งผ่านเว็บไซต์สํานักบริหารการทะเบียนstat.bora.dopa.go.thหรือทางแอปพลิเคชันSmart Vote
สําหรับผู้มีสิทธิเลือกตั้งที่ไม่ไปใช้สิทธิเลือกตั้งและไม่แจ้งเหตุที่ไม่อาจไปใช้สิทธิเลือกตั้งหรือแจ้งเหตุที่ไม่อาจไปใช้สิทธิเลือกตั้งแล้วแต่เหตุนั้นไม่ใช่เหตุอันสมควรจะถูกจํากัดสิทธิดังต่อไปนี้
1.สิทธิในการยื่นคําร้องคัดค้านการเลือกตั้งสมาชิกสภาผู้แทนราษฎร
2.สิทธิในการสมัครรับเลือกตั้งเป็นสมาชิกสภาผู้แทนราษฎรหรือสมาชิกสภาท้องถิ่นหรือผู้บริหารท้องถิ่นหรือสมัครรับเลือกเป็นสมาซิกวุฒิสภา
3.สิทธิในการสมัครรับเลือกเป็นกํานันและผู้ใหญ่บ้าน
4.ดํารงตําแหน่งข้าราชการการเมืองและข้าราซการรัฐสภาฝ่ายการเมือง
5.ดํารงตําแหน่งรองผู้บริหารท้องถิ่นเลขานุการผู้บริหารท้องถิ่นผู้ช่วยเลขานุการผู้บริหารท้องถิ่นประธานที่ปรึกษาผู้บริหารท้องถิ่นที่ปรึกษาผู้บริหารท้องถิ่นหรือคณะที่ปรึกษาผู้บริหารท้องถิ่น
"การจํากัดสิทธิมีกําหนดเวลาครั้งละ2ปีนับแต่วันเลือกตั้งครั้งที่ผู้มีสิทธิเลือกตั้งไม่ไปใช้สิทธิเลือกตั้งและหากในการเลือกตั้งครั้งต่อไปไม่ไปใช้สิทธิเลือกตั้งอีกให้นับเวลาการจํากัดสิทธิจากวันที่ไม่ได้ไปใช้สิทธิเลือกตั้งครั้งใหม่"นางสาวรัชดาย้ํา
————
รัฐบาลไทย-ข่าวทำเนียบรัฐบาล-รมว.สุชาติ มอบโฆษก-อธิบดี ขอบคุณสถาบันเทคโนโลยีจิตรลดาอนุเคราะห์สถานที่แข่งขันฝีมือแรงงานแห่งชาติ
วันอาทิตย์ที่ 21 พฤษภาคม 2566
รมว.สุชาติ มอบโฆษก-อธิบดี ขอบคุณสถาบันเทคโนโลยีจิตรลดาอนุเคราะห์สถานที่แข่งขันฝีมือแรงงานแห่งชาติ
รมว.สุชาติ มอบโฆษกเธียรรัตน์ อธิบดีบุปผา เยี่ยมชมการแข่งขันฝีมือแรงงานแห่งชาติ ครั้งที่ 29 พร้อมขอบคุณสถาบันเทคโนโลยีจิตรลดาอนุเคราะห์สถานที่แข่งขัน
รัฐบาลไทย-ข่าวทำเนียบรัฐบาล-“ทิพานัน”เปิดปฏิทินสอบรับสมัครสอบแข่งขันครูผู้ช่วย ปี 66  เตือนหากทุจริตโทษหนัก  ถูกตัดสิทธิสอบครูผู้ช่วยตลอดชีวิต-ตัดเส้นทางรับราชการ
วันอาทิตย์ที่ 21 พฤษภาคม 2566
21/05/2566
“ทิพานัน”เปิดปฏิทินสอบรับสมัครสอบแข่งขันครูผู้ช่วย ปี 66  เตือนหากทุจริตโทษหนัก  ถูกตัดสิทธิสอบครูผู้ช่วยตลอดชีวิต-ตัดเส้นทางรับราชการ
“ทิพานัน”เปิดปฏิทินสอบรับสมัครสอบแข่งขันครูผู้ช่วย ปี 66  เตือนหากทุจริตโทษหนัก  ถูกตัดสิทธิสอบครูผู้ช่วยตลอดชีวิต-ตัดเส้นทางรับราชการ
วันนี้(21พ.ค.66)น.ส.ทิพานันศิริชนะรองโฆษกประจําสํานักนายกรัฐมนตรีเปิดเผยว่าสํานักงานคณะกรรมการการศึกษาขั้นพื้นฐานหรือสพฐ.กระทรวงศึกษาธิการประกาศวันรับสมัครสอบครูผู้ช่วยระหว่างวันที่31พฤษภาคม– 6มิถุนายน2566เพื่อให้เป็นไปตามหลักเกณฑ์และวิธีการที่ก.ค.ศ.กําหนดจึงได้กําหนดการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษาตําแหน่งครูผู้ช่วยสังกัดสํานักงานคณะกรรมการการศึกษาขั้นพื้นฐานปีพ.ศ. 2566ดังนี้
1.ประกาศรับสมัคร/ภายในวันพุธที่24พฤษภาคม2566
2.รับสมัคร/วันพุธที่31พฤษภาคม–วันอังคารที่6มิถุนายน2566 (ไม่เว้นวันหยุดราชการ)
3.ประกาศรายชื่อผู้มีสิทธิสอบภาคกและภาคข/ภายในวันอังคารที่13มิถุนายน2566
4.ประเมินจากการสอบข้อเขียน
ภาคกความรู้ความสามารถทั่วไป/วันเสาร์ที่24มิถุนายน2566
ภาคขมาตรฐานความรู้และประสบการณ์วิชาชีพ/วันอาทิตย์ที่25มิถุนายน2566
5.ประกาศรายชื่อผู้ผ่านภาคกและภาคขเพื่อมีสิทธิเข้ารับการประเมินภาคค/ภายในวันจันทร์ที่3กรกฎาคม2566
6.ประเมินจากการสัมภาษณ์แฟ้มสะสมงานและการนําเสนอที่แสดงถึงทักษะและศักยภาพด้านการจัดการเรียนการสอนภาคคความเหมาะสมกับตําแหน่งวิชาชีพและการปฏิบัติงานในสถานศึกษา/ตามวันและเวลาที่อ.ก.ค.ศ.เขตพื้นที่การศึกษาหรืออ.ก.ค.ศ.สศศ.กําหนด(ให้แล้วเสร็จภายในเดือนกรกฎาคม2566)
7.ประกาศผลการสอบแข่งขัน/ตามวันและเวลาที่อ.ก.ค.ศ.เขตพื้นที่การศึกษาหรืออ.ก.ค.ศ.สศศ.กําหนด(ให้แล้วเสร็จภายในเดือนกรกฎาคม2566)
น.ส.ทิพานันกล่าวว่าทั้งนี้สามารถติดตามข่าวสารจากสํานักงานคณะกรรมการการศึกษาขั้นพื้นฐานสามารถติดตามได้ที่เว็บไซต์www.obec.go.thหรือโทร. 02 2885511อย่างไรก็ตามรัฐบาลห่วงใยผู้สมัครสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษาตําแหน่งครูผู้ช่วยให้ระมัดระวังกลุ่มมิจฉาชีพที่จะฉวยโอกาสหลอกลวงเรียกรับเงินหรือผลประโยชน์โดยแอบอ้างว่าสามารถช่วยเหลือให้สอบผ่านหรือเข้ารับการบรรจุในตําแหน่งครูผู้ช่วยได้ หากพบเห็นผู้ที่มีพฤติกรรมในลักษณะดังกล่าวให้แจ้งเจ้าหน้าที่ที่เกี่ยวข้องหรือเจ้าหน้าที่ตํารวจในพื้นที่ให้เข้าไปดําเนินการตรวจสอบทันทีหากพบมีการหลอกลวงจริงจะดําเนินคดีตามกฎหมายในทันที
“ที่สําคัญกระบวนการรับสมัครและจัดสอบครูผู้ช่วยต้องดําเนินการด้วยความโปร่งใสและเป็นธรรมเพราะหากผู้สมัครเข้ามาสอบรับราชการด้วยวิธีการทุจริตย่อมกระทบจรรยาบรรณวิชาชีพอาจถูกตัดสิทธิสอบครูผู้ช่วยตลอดชีวิตและไม่มีสิทธิสอบเป็นข้าราชการได้อีก”น.ส.ทิพานันกล่าว
——————-
รัฐบาลไทย-ข่าวทำเนียบรัฐบาล-“ทิพานัน”โชว์ผลงาน “พล.อ.ประยุทธ์”บูมเขตพัฒนาเศรษฐกิจพิเศษชายแดน 10 จังหวัด 8ปี มูลค่าการลงทุนสูง 3.7 หมื่นล้าน  พัฒนาโครงสร้างพื้นฐานคืบ 89%
วันอาทิตย์ที่ 7 พฤษภาคม 2566
07/05/2566
“ทิพานัน”โชว์ผลงาน “พล.อ.ประยุทธ์”บูมเขตพัฒนาเศรษฐกิจพิเศษชายแดน 10 จังหวัด 8ปี มูลค่าการลงทุนสูง 3.7 หมื่นล้าน  พัฒนาโครงสร้างพื้นฐานคืบ 89%
“ทิพานัน”โชว์ผลงาน “พล.อ.ประยุทธ์”บูมเขตพัฒนาเศรษฐกิจพิเศษชายแดน 10 จังหวัด 8ปี มูลค่าการลงทุนสูง 3.7 หมื่นล้าน  พัฒนาโครงสร้างพื้นฐานคืบ 89%  ชี้ยุทธศาสตร์สําคัญกระจายความเจริญสู่ภูมิภาค  ยกระดับคุณภาพชีวิตประชาชน พร้อมชวนนักลงทุนปักหมุด
วันนี้(7พ.ค.66)น.ส.ทิพานันศิริชนะรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมให้ความสําคัญกับการขับเคลื่อนการพัฒนาเขตพัฒนาเศรษฐกิจพิเศษชายแดนมาโดยตลอดใน10จังหวัดคือตากมุกดาหารตราดสระแก้วสงขลาหนองคายนราธิวาสเชียงรายนครพนมและกาญจนบุรีซึ่งเป็นหนึ่งในยุทธศาสตร์สําคัญของรัฐบาลในการกระจายความเจริญไปสู่ภูมิภาคเร่งยกระดับและพัฒนาคุณภาพชีวิตประชาชนควบคู่ไปกับการพัฒนาตามแนวทางประชาคมเศรษฐกิจอาเซียนเนื่องจากทั้ง10จังหวัดนั้นมีภูมิประเทศที่มีประเทศเพื่อนบ้านรายล้อมรอบซึ่งเป็น“จุดแข็ง”ต่อการเพิ่มขีดความสามารถในการแข่งขันซึ่งการดําเนินงานมีความคืบหน้าและเห็นผลอย่างเป็นรูปธรรม
น.ส.ทิพานันกล่าวว่าโดยข้อมูลณเดือนธันวาคม2565ระบุว่าตั้งแต่ปี2558จนถึงปัจจุบันมีมูลค่าการลงทุนในเขตพัฒนาเศรษฐกิจพิเศษชายแดนแล้วราว3.7หมื่นล้านบาทด้านการพัฒนาโครงสร้างพื้นฐานมีความก้าวหน้า89 %ส่วนที่แล้วเสร็จเช่นทางหลวงหมายเลข3ตราด-หาดเล็ก(เขตพัฒนาเศรษฐกิจพิเศษตราด)ทางหลวงหมายเลข211แยก2อําเภอศรีเชียงใหม่(เขตพัฒนาเศรษฐกิจพิเศษหนองคาย)อีกทั้งมีศูนย์บริการเบ็ดเสร็จด้านแรงงานในทุกจังหวัดและตั้งแต่ตุลาคม2560 –มิถุนายน2565ได้อนุญาตให้แรงงานต่างด้าวเข้ามาทํางานในพื้นที่เขตพัฒนาเศรษฐกิจพิเศษชายแดนทุกสัญชาติจํานวน5.08แสนคน
ทั้งนี้ยังมีการพัฒนาพื้นที่ราชพัสดุเพื่อนําร่องการลงทุนขณะนี้มีเอกชนและการนิคมอุตสาหกรรมแห่งประเทศไทย(กนอ.)ได้เช่าพื้นที่พัฒนาในเขตพัฒนาเศรษฐกิจพิเศษสระแก้วและสงขลาส่วนโครงการศูนย์บริการแบบเบ็ดเสร็จด้านแรงงานต่างด้าวสําหรับออกใบอนุญาตการทํางานและเพื่อบริหารจัดการแรงงานต่างด้าวบริเวณชายแดนที่เข้ามาทํางานในลักษณะไป-กลับและตามฤดูกาลนั้นมีแรงงานต่างด้าวที่ได้รับอนุญาตทํางานจํานวน2.7หมื่นคน
รองโฆษกประจําสํานักนายกรัฐมนตรีกล่าวว่าจึงขอเชิญชวนนักลงทุนทั้งชาวไทยและชาวต่างประเทศที่กําลังมองหาทําเลธุรกิจที่จะสร้างโอกาสในการแข่งขันเลือกลงทุนเขตพัฒนาเศรษฐกิจพิเศษชายแดนที่มีไม่เพียงได้รับสิทธิประโยชน์ทางภาษีและระเบียบทางการค้าที่ยืดหยุ่นกว่าพื้นที่อื่นๆในประเทศแต่ยังได้รับการสนับสนุนจากหลายภาคส่วนมาช่วยดูแลในเรื่องโครงสร้างพื้นฐานรวมทั้งยังสิ่งอํานวยความสะดวกที่จะทําให้การลงทุนในพื้นที่นี้คุ้มค่า
“พล.อ.ประยุทธ์มุ่งสร้างโอกาสให้ธุรกิจและคนในพื้นที่เพื่อให้เกิดการจ้างงานกระจายรายได้เพื่อพัฒนาและยกระดับคุณภาพชีวิตของพี่น้องประชาชนเชื่อมโยงในภูมิภาคอาเซียนเพื่อการพัฒนาที่มั่นคงและยั่งยืน”รองโฆษกประจําสํานักนายกรัฐมนตรีระบุ
————-
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เข้าเฝ้าฯ ตามหมายกำหนดการพระราชพิธีทรงบำเพ็ญ พระราชกุศลทักษิณานุปทานเฉลิมฉลองวาระครบรอบ 100 ปี
วันอาทิตย์ที่ 7 พฤษภาคม 2566
รองปลัดกระทรวงเกษตรและสหกรณ์ เข้าเฝ้าฯ ตามหมายกําหนดการพระราชพิธีทรงบําเพ็ญ พระราชกุศลทักษิณานุปทานเฉลิมฉลองวาระครบรอบ 100 ปี
รองปลัดกระทรวงเกษตรและสหกรณ์ เข้าเฝ้าฯ ตามหมายกําหนดการพระราชพิธีทรงบําเพ็ญ พระราชกุศลทักษิณานุปทานเฉลิมฉลองวาระครบรอบ 100 ปี วันประสูติ และประกาศถวายสดุดีเฉลิมพระเกียรติคุณ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
เมื่อวันที่ 6 พฤษภาคม 2566 เวลา 17.00 น. ปลัดกระทรวงเกษตรและสหกรณ์ มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เข้าเฝ้าสมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี ตามหมายกําหนดการพระราชพิธีทรงบําเพ็ญ พระราชกุศลทักษิณานุปทานเฉลิมฉลองวาระครบรอบ 100 ปี วันประสูติ และประกาศถวายสดุดีเฉลิมพระเกียรติคุณ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พุทธศักราช 2566 โดยคณะรัฐมนตรีได้ประชุมมีมติเห็นชอบให้จัดงานเฉลิมฉลองวาระครบรอบ 100 ปี วันประสูติ ตามที่กระทรวงการอุดมศึกษา วิทยาศาสตร์ วิจัยและนวัตกรรม เสนอในโอกาสที่องค์การการศึกษาวิทยาศาสตร์ และวัฒนธรรมแห่งสหประชาชาติ (UNESCO) ประกาศยกย่องพระเกียรติคุณทรงเป็นบุคคลสําคัญของโลกผู้มีผลงานดีเด่นด้านการศึกษา ด้านวิทยาศาสตร์พื้นฐานและคณิตศาสตร์และด้านวัฒนธรรม พุทธศักราช 2566 ณ พระที่นั่งอมรินทรวินิจฉัย ในพระบรมมหาราชวัง
ในการนี้ พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี เสด็จพระราชดําเนินไปทรงปฏิบัติพระราชกรณียกิจแทนพระองค์
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีธนาคารโลกจัดอันดับประสิทธิภาพระบบโลจิสติกส์ไทย อยู่ลำดับ 3 ของอาเซียน และอันดับ 34 ของโลก
วันอาทิตย์ที่ 7 พฤษภาคม 2566
07/05/2566
โฆษกรัฐบาลเผยนายกฯ ยินดีธนาคารโลกจัดอันดับประสิทธิภาพระบบโลจิสติกส์ไทย อยู่ลําดับ 3 ของอาเซียน และอันดับ 34 ของโลก
โฆษกรัฐบาลเผยนายกฯ ยินดีธนาคารโลกจัดอันดับประสิทธิภาพระบบโลจิสติกส์ไทย อยู่ลําดับ 3 ของอาเซียน และอันดับ 34 ของโลก พร้อมเดินหน้าแผนพัฒนาระบบโลจิสติกส์ไทย ยกระดับสู่การเป็นประตูการค้าที่สําคัญของภูมิภาค
วันนี้(7พ.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบรายงานดัชนีวัดประสิทธิภาพระบบโลจิสติกส์ระหว่างประเทศประจําปี2566 (International Logistics Performance Index: LPI 2023)ของธนาคารโลก(World Bank)และยินดีเป็นอย่างยิ่งที่ประเทศไทยได้รับการจัดอันดับประเทศที่มีระบบโลจิสติกส์มีประสิทธิภาพสูงเป็นอันดับที่34ของโลกจากทั้งหมด139ประเทศและเป็นอันดับที่3ของอาเซียน(ที่มา: https://lpi.worldbank.org/international/global)
โฆษกประจําสํานักนายกรัฐมนตรีกล่าวว่าธนาคารโลกได้เผยแพร่รายงานดัชนีวัดประสิทธิภาพระบบโลจิสติกส์ระหว่างประเทศประจําปี2566ซึ่งวัดความสามารถของประเทศต่างๆ139ประเทศในการเคลื่อนย้ายสินค้าข้ามพรมแดนจากการประเมิน6ตัวชี้วัดโดยประเทศไทยได้คะแนนในแต่ละตัวชี้วัดดังนี้1.พิธีการศุลกากร(Customs) 3.3คะแนน2.โครงสร้างพื้นฐาน(Infrastructure) 3.7คะแนน3.การเตรียมการขนส่งระหว่างประเทศ(International shipments) 3.5คะแนน4.สมรรถนะผู้ให้บริการโลจิสติกส์(Logistics Competence and Quality) 3.5คะแนน5.ระบบการติดตามและตรวจสอบ(Tracking and Tracing) 3.6คะแนนและ6.ความตรงต่อเวลาของการบริการ(Timeliness) 3.5คะแนนโดยไทยมีคะแนนเฉลี่ยรวม3.5คะแนนเพิ่มขึ้นจากการประเมินครั้งก่อนในปี2561ซึ่งไทยได้คะแนนเฉลี่ยรวม3.41คะแนนโดยในปีนี้ไทยได้รับการจัดอันดับที่34ของโลกและอันดับที่3ของอาเซียนรองจากสิงคโปร์ซึ่งได้อันดับที่1ของโลกด้วยคะแนนเฉลี่ย4.3คะแนนและมาเลเซียได้อันดับที่26ของโลกด้วยคะแนนเฉลี่ย3.6คะแนน
“นายกรัฐมนตรียินดีต่อผลการจัดอันดับประสิทธิภาพระบบโลจิสติกส์ของไทยซึ่งสะท้อนการดําเนินนโยบายของรัฐบาลที่เห็นผลเป็นรูปธรรมจากคะแนนเฉลี่ยที่เพิ่มขึ้นโดยรัฐบาลให้ความสําคัญเชื่อในศักยภาพระบบโลจิสติกส์ของประเทศมาโดยตลอดและได้วางแนวทางการดําเนินการเพื่อผลักดันประเทศไทยให้เป็นประตูการค้าที่สําคัญของภูมิภาคในอนาคตผ่านการจัดทําแผนปฏิบัติการด้านการพัฒนาระบบโลจิสติกส์ของประเทศไทยพ.ศ. 2566-2570ทั้งนี้นายกรัฐมนตรีสั่งการหน่วยงานที่เกี่ยวข้องเดินหน้าตามแผนฯเร่งยกระดับระบบโลจิสติกส์ของไทยให้มีประสิทธิภาพพร้อมนําผลการประเมินมาต่อยอดพัฒนาปรับปรุงประสิทธิภาพในแต่ละด้านเพื่อเพิ่มขีดความสามารถในการแข่งขันของประเทศให้สูงขึ้น”นายอนุชาฯกล่าว
————
รัฐบาลไทย-ข่าวทำเนียบรัฐบาล-เลือกตั้งล่วงหน้าและวันจริง สามารถใช้บัตรประชาชน ใบขับขี่และบัตรประจำตัวคนพิการแบบอิเล็กทรอนิกส์เป็นหลักฐานแสดงตนเพื่อใช้สิทธิได้
วันอาทิตย์ที่ 7 พฤษภาคม 2566
07/05/2566
เลือกตั้งล่วงหน้าและวันจริง สามารถใช้บัตรประชาชน ใบขับขี่และบัตรประจําตัวคนพิการแบบอิเล็กทรอนิกส์เป็นหลักฐานแสดงตนเพื่อใช้สิทธิได้
เลือกตั้งล่วงหน้าและวันจริง สามารถใช้บัตรประชาชน ใบขับขี่และบัตรประจําตัวคนพิการแบบอิเล็กทรอนิกส์เป็นหลักฐานแสดงตนเพื่อใช้สิทธิได้ ด้านกรมการปกครองเปิดสํานักทะเบียนอําเภอและเขตทุกแห่งอํานวยความสะดวกทําบัตรประชาชน เสาร์-อาทิตย์ถึง 14 พ.ค. 66
น.ส.ไตรศุลีไตรสรณกุลรองโฆษกประจําสํานักนายกรัฐมนตรี กล่าวว่า ประชาชนที่จะไปใช้สิทธิเลือกตั้งทั้งส่วนของการเลือกตั้งล่วงหน้าในวันนี้(7พ.ค.)และใช้สิทธิในวันจริง14พ.ค. 66จะต้องมีเอกสารที่เป็นหลักฐานในการแสดงตนเพื่อขอใช้สิทธิเลือกตั้งอย่างใดอย่างหนึ่งคือบัตรประจําตัวประชาชนซึ่งรวมถึงบัตรประจําตัวประชาชนหมดอายุก็สามารถใช้แสดงตนได้เช่นกัน บัตรหรือหลักฐานอื่นที่ทางราชการหรือหน่วยงานของรัฐออกโดยต้องเป็นบัตรที่มีรูปถ่ายและมีเลขประจําตัวประชาชนของผู้ถือบัตรเช่นบัตรประจําตัวเจ้าหน้าที่ของรัฐใบขับขี่หนังสือเดินทาง(พาสปอร์ต)
อย่างไรก็ตามหากเกิดกรณีหลงลืมหรือบัตร/หลักฐานข้างต้นไม่อยู่กับตัวสามารถใช้ภาพอิเล็กทรอนิกส์ที่เปิดผ่านแอปพลิเคชันของหน่วยงานของรัฐตามกฎหมายว่าด้วยการปฏิบัติราชการทางอิเล็กทรอนิกส์ได้ซึ่งปัจจุบันสามารถใช้ได้3แอปพลิเคชันคือแอปพลิเคชันThaID (ไทยดี)เพื่อแสดงบัตรประจําตัวประชาชนอิเล็กทรอนิกส์, แอปพลิเคชันDLT QR LICENCEเพื่อแสดงใบอนุญาตขับขี่อิเล็กทรอนิกส์และแอปพลิเคชันบัตรคนพิการเพื่อแสดงบัตรประจําตัวคนพิการอิเล็กทรอนิกส์
แต่หากประสงค์จะทําบัตรประชาชนใหม่แต่ไม่สะดวกเดินทางไปดําเนินการในช่วงวันธรรมดาขณะนี้กรมการปกครองกระทรวงมหาดไทยได้อํานวยความสะดวกให้ประชาชนเพื่อสนับสนุนการเลือกตั้งโดยได้เปิดให้บริการจัดทําบัตรประจําตัวประชาชนในช่วงวันหยุดเสาร์-อาทิตย์ณสํานักทะเบียนอําเภอเขตเทศบาลเมืองพัทยารวมทั้งศูนย์บริการอําเภอยิ้มทั่วประเทศในเสาร์-อาทิตย์ที่6-7พ.ค.และ13-14พ.ค.ตั้งแต่เวลา08.30 – 16.30น. โดยสามารถสอบถามรายละเอียดเพิ่มที่สายด่วนกรมการปกครอง1548
————-
รัฐบาลไทย-ข่าวทำเนียบรัฐบาล-ชื่นมื่น 81 ปี กระทรวงอุตสาหกรรม พร้อมเดินหน้าขับเคลื่อนนโยบาย MIND ใช้หัวและใจ ปั้นอุตสาหกรรมคู่ชุมชน
วันอังคารที่ 9 พฤษภาคม 2566
09/05/2566
ชื่นมื่น 81 ปี กระทรวงอุตสาหกรรม พร้อมเดินหน้าขับเคลื่อนนโยบาย MIND ใช้หัวและใจ ปั้นอุตสาหกรรมคู่ชุมชน
ชื่นมื่น 81 ปี กระทรวงอุตสาหกรรม พร้อมเดินหน้าขับเคลื่อนนโยบาย MIND ใช้หัวและใจ ปั้นอุตสาหกรรมคู่ชุมชน
วันที่ 8 พฤษภาคม 2566 นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทนรัฐมนตรีว่าการกระทรวงอุตสาหกรรม เป็นประธานในงานวันคล้ายวันสถาปนากระทรวงอุตสาหกรรม ครบรอบ 81 ปี โดยมีนายณัฐพล รังสิตพล ปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วยอดีตผู้บริหารกระทรวงอุตสาหกรรม ได้แก่ นางอรรชกา สีบุญเรือง อดีตรัฐมนตรีว่าการกระทรวงอุตสาหกรรม นายมนู เลียวไพโรจน์ นายวิฑูรย์ สิมะโชคดี นายพสุ โลหารชุน อดีตปลัดกระทรวงอุตสาหกรรม นายปราโมทย์ วิทยาสุข นายอภิจิน โชติกะเสถียร อดีตรองปลัดกระทรวงอุตสาหกรรม รวมทั้งผู้บริหารระดับสูงกระทรวงอุตสาหกรรม ข้าราชการ และพนักงานกระทรวงอุตสาหกรรม เข้าร่วมพิธีไหว้ศาลพระภูมิ พิธีบวงสรวงองค์พระนารายณ์ และพิธีเจริญพระพุทธมนต์ ณ บริเวณอาคารสํานักงานปลัดกระทรวงอุตสาหกรรม
“กระทรวงการอุตสาหกรรม” สถาปนาขึ้นเมื่อวันที่ 5 พฤษภาคม พ.ศ. 2485 และในปี พ.ศ. 2495 ได้เปลี่ยนชื่อเป็น “กระทรวงอุตสาหกรรม” มีตราสัญลักษณ์ คือ “ตรานารายณ์เกษียรสมุทร” ซึ่งนํามาจากเรื่องนารายณ์สิบปาง โดยถือเอาสัญลักษณ์ขณะที่พระนารายณ์ทรงแสดงอิทธิฤทธิ์ ประกอบพิธีกวนน้ําอมฤต และในการกวนน้ําอมฤตนี้ก็ได้เกิดผลิตผลอย่างอื่น ๆ ขึ้นในโลกอีกด้วย ทั้งนี้ กระทรวงอุตสาหกรรม มีอํานาจหน้าที่เกี่ยวกับการส่งเสริมและพัฒนาอุตสาหกรรม การพัฒนาผู้ประกอบการ มุ่งการ “ปฏิรูปอุตสาหกรรมไทยสู่อุตสาหกรรมยุคใหม่ให้เติบโตอย่างยั่งยืน”
โดยในปี พ.ศ.2566 นี้ กระทรวงอุตสาหกรรม ได้ขับเคลื่อนนโยบายเร่งด่วนให้ “อุตสาหกรรมดี อยู่คู่กับชุมชนอย่างยั่งยืน” พร้อมปรับปรุงการให้บริการอุตสาหกรรมสู่ดิจิทัลเต็มรูปแบบ เพื่ออํานวยความสะดวกให้ทุกภาคส่วน สามารถตรวจสอบได้ สร้างความโปร่งใสในการทํางาน โดยการปลูกฝังแนวความคิด MIND ด้วยการทําดีด้วย 'หัว' และ 'ใจ" ของข้าราชการกระทรวงอุตสาหกรรม มุ่งสู่ความสําเร็จ 4 มิติ ประกอบด้วย 1.การสร้างความสําเร็จให้ภาคธุรกิจ 2.การดูแลสังคมโดยรอบโรงงานอุตสาหกรรม 3.การรักษาสิ่งแวดล้อม และ 4.การกระจายรายได้ให้กับประชาชนเพื่อมีความเป็นอยู่ที่ดีขึ้น เพื่อเพิ่มโอกาสให้กับการดําเนินธุรกิจของภาคเอกชน ช่วยลดต้นทุนการผลิต เพิ่มสภาพคล่องทางการเงิน เพิ่มความสะดวกให้กับประชาชน และขยายโอกาสทางธุรกิจให้กับผู้ประกอบการมากยิ่งขึ้น นําไปสู่การเติบโตของภาคอุตสาหกรรมอย่างแข็งแกร่งและสมดุล
รัฐบาลไทย-ข่าวทำเนียบรัฐบาล-สรรพากร ยืนยันไม่มีการเรียกเก็บภาษีเดินทางไปต่างประเทศ เป็นการสำรวจความเห็นตามกม. เท่านั้น
วันอังคารที่ 9 พฤษภาคม 2566
สรรพากร ยืนยันไม่มีการเรียกเก็บภาษีเดินทางไปต่างประเทศ เป็นการสํารวจความเห็นตามกม. เท่านั้น
.....
กรณีมีการเผยแพร่ข่าวว่า กรมสรรพากรเตรียมเก็บภาษีเดินทางออกนอกประเทศ โดยเก็บครั้งละ 1,000 บาทต่อคน สําหรับการเดินทางโดยเครื่องบินโดยสารไปต่างประเทศ และคนละ 500 บาท เมื่อเดินทางด้วยรถยนต์หรือเรือ
.
เรื่องนี้ กรมสรรพากรยืนยันว่า ไม่ได้เป็นการเตรียมการที่จะจัดเก็บภาษีการเดินทางออกนอกประเทศแต่อย่างใด เป็นเพียงเปิดรับฟังความคิดเห็นต่อพระราชกําหนดภาษีการเดินทางออกนอกราชอาณาจักร พ.ศ.2526 เพื่อให้เป็นไปตามรัฐธรรมนูญปี 60 เกี่ยวกับการประเมินผลสัมฤทธิ์ของกฎหมาย ทางเว็บไซต์ของกรมสรรพากรwww.rd.go.thระหว่างวันที่ 3 – 17 พ.ค. 66 เท่านั้น
.
อย่างไรก็ตาม ภายในปี 67 กรมสรรพากรจะเปิดรับฟังความคิดเห็นเพื่อประกอบการประเมินผลสัมฤทธิ์ของกฎหมายอีก 2 ฉบับ ได้แก่ พระราชบัญญัติภาษีเงินได้ปิโตรเลียมและพระราชบัญญัติภาษีการรับมรดก
.
กรณีมีข้อสงสัย สอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดฯ จตุพร ย้ำจุดยืนไทยในเวทีประชุมภาคีป่าไม้แห่งสหประชาชาติ มุ่งมั่นสร้างความร่วมมือดูแลป่า ตามแนวคิด BCG Model
วันอังคารที่ 9 พฤษภาคม 2566
ปลัดฯ จตุพร ย้ําจุดยืนไทยในเวทีประชุมภาคีป่าไม้แห่งสหประชาชาติ มุ่งมั่นสร้างความร่วมมือดูแลป่า ตามแนวคิด BCG Model
ปลัดฯ จตุพร ย้ําจุดยืนไทยในเวทีประชุมภาคีป่าไม้แห่งสหประชาชาติ มุ่งมั่นสร้างความร่วมมือดูแลป่า ตามแนวคิด BCG Model
วันที่ 8 พฤษภาคม 2566 นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ในฐานะหัวหน้าคณะผู้แทนไทย พร้อมด้วย นายสุรชัย อจลบุญ อธิบดีกรมป่าไม้ นายอภิชัย เอกวนากุล รักษาการอธิบดีกรมทรัพยากรทางทะเลและชายฝั่ง เข้าร่วมการประชุมภาคีป่าไม้แห่งสหประชาชาติ ครั้งที่ 18 (UNFF18) ณ สํานักงานใหญ่องค์การสหประชาชาติ นครนิวยอร์ก สหรัฐอเมริกา ซึ่งมีกําหนดจัดขึ้นระหว่างวันที่ 8 - 12 พฤษภาคม 2566 เพื่อหารือถึงแนวทางการพัฒนางานด้านการป่าไม้ ตามแผนยุทธศาสตร์ด้านการป่าไม้แห่งสหประชาชาติ 2017 – 2030 ที่เชื่อมโยงและสอดรับกับเป้าหมายการพัฒนาที่ยั่งยืน และข้อตกลงตามกรอบการดําเนินงานว่าด้วยความหลากหลายทางชีวภาพ
นายจตุพร กล่าวว่า การประชุม UNFF18 ในครั้งนี้ มีผู้แทนจากประเทศสมาชิกเข้าร่วมการประชุมกว่า 150 ประเทศ รวมถึงองค์กรระหว่างประเทศที่เกี่ยวข้อง ในฐานะหัวหน้าคณะผู้แทนไทย ได้กล่าวต่อที่ประชุมว่า ประเทศไทยมีความมุ่งมั่นในการดําเนินงานด้านการอนุรักษ์และฟื้นฟูป่าไม้บกและป่าชายเลน โดยมีเป้าหมายการเพิ่มพื้นที่สีเขียวให้ได้ร้อยละ 55 ของพื้นที่ประเทศ ตามยุทธศาสตร์ชาติ 20 ปี โดยยึดกรอบแนวคิด BCG model ซึ่งจะครอบคลุมทั้งการพัฒนาภาคเศรษฐกิจ สังคม และสิ่งแวดล้อม โดยความร่วมมือของทุกภาคส่วนในการบริหารจัดการป่าไม้ของประเทศ รวมถึงการพัฒนาและบังคับใช้กฎหมายที่มีประสิทธิภาพ นอกจากนี้ ยังมีแผนที่จะหารือร่วมกับหน่วยงานที่เกี่ยวข้องเพื่อสานต่อการดําเนินงานและสานความร่วมมือให้กว้างขึ้น ทั้งหน่วยงานภายในประเทศและองค์กรระหว่างประเทศ เพื่อให้เกิดผลสัมฤทธิ์สูงสุด จึงอยากฝากให้พี่น้องประชาชนและทุกฝ่ายที่เกี่ยวข้องให้ความสําคัญกับป่าไม้ให้ดํารงคงอยู่ เป็นฐานในการพัฒนาเศรษฐกิจและคุณภาพชีวิตของมนุษย์ และสัตว์ป่า ของประเทศและของโลกอย่างยั่งยืนต่อไป
ทั้งนี้ ในระหว่างการประชุม UNFF18 ยังมีการจัดกิจกรรมคู่ขนานของประเทศสมาชิกที่ได้นําเสนอผลงาน แนวคิด และร่วมหารือแลกเปลี่ยนองค์ความรู้ใหม่ในประเด็นต่าง ๆ อีกด้วย และผลจากการประชุมในเวทีนี้ จะถูกนําไปกล่าวถึงในการประชุมผู้นําระดับสูงทางการเมืองด้านการพัฒนาที่ยั่งยืน หรือ SDG Summit ซึ่งจะจัดขึ้นในช่วงเดือนกันยายน 2566 ต่อไป
รัฐบาลไทย-ข่าวทำเนียบรัฐบาล-กรมการขนส่งทางราง เปิดเวทีรับฟังความคิดเห็น เพื่อการพัฒนาแผนแม่บทรถไฟฟ้าฉบับใหม่ M-MAP 2 ให้เกิดประสิทธิภาพสูงสุด
วันอังคารที่ 9 พฤษภาคม 2566
กรมการขนส่งทางราง เปิดเวทีรับฟังความคิดเห็น เพื่อการพัฒนาแผนแม่บทรถไฟฟ้าฉบับใหม่ M-MAP 2 ให้เกิดประสิทธิภาพสูงสุด
....
ดร.พิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เป็นประธานเปิดการประชุมสัมมนา เพื่อประชาสัมพันธ์และการรับฟังความคิดเห็นของประชาชน ครั้งที่ 2 โครงการเพื่อพัฒนาแบบจําลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางราง ในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 โดยมีเจ้าหน้าที่จากหน่วยงานที่เกี่ยวข้อง ทั้งภาครัฐ ภาคเอกชน สถาบันการศึกษา และภาคประชาชน เข้าร่วมงาน ซึ่งจะจัดขึ้นระหว่างวันที่ 9-11 พฤษภาคม 2566 เวลา 08.30 – 17.00 น. ณ ห้อง Grand Ballroom 2 ชั้น 4 โรงแรมพูลแมน แกรนด์ สุขุมวิท กรุงเทพฯ และผ่านระบบประชุมออนไลน์
ดร.พิเชฐ คุณาธรรมรักษ์ กล่าวภายในงานว่า ปัจจุบันกรมการขนส่งทางราง อยู่ระหว่างการจัดทําแบบจําลองการคาดการณ์ความต้องการเดินทางด้วยระบบราง หรือ Railway Demand Forecast Model ขึ้น เพื่อให้เป็นแบบจําลองที่มีความแม่นยําในการคาดการณ์การเดินทางของระบบรางโดยเฉพาะ สําหรับใช้เป็นเครื่องมือในการวางแผนและกําหนดนโยบายในการพัฒนาโครงข่ายรถไฟฟ้า การกําหนดมาตรการต่างๆ เช่น การปรับอัตราค่าโดยสาร การปรับปรุงทางเข้า-ออกสถานี การเชื่อมต่อกับระบบขนส่งมวลชนรูปแบบอื่น ตลอดจนมาตรการทางกฎหมาย ระเบียบข้อบังคับต่างๆ เพื่อเป็นพื้นฐานในการปรับปรุงและพัฒนาบริการด้านระบบราง นําไปสู่การพัฒนาแผนแม่บทรถไฟฟ้าในเขตกรุงเทพฯ และปริมณฑล ฉบับใหม่ หรือ M-MAP 2เพื่อเป็นการส่งเสริมการใช้ระบบขนส่งราง ให้เป็นทางเลือกในการเดินทาง เพื่อให้ประชาชนให้มีคุณภาพในการเดินทางดียิ่งขึ้นตลอดทั้ง 3 วันภายในงาน มีจะการนําเสนอข้อมูลเกี่ยวกับการพัฒนาแบบจําลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล โดยผู้เชี่ยวชาญด้านต่างๆ ได้แก่ การดําเนินงานโครงการ M-MAP 2 การพัฒนาแบบจําลองการคาดการณ์ความต้องการเดินทางด้วยระบบราง การพัฒนาแบบจําลองความต้องการเดินทางด้วยระบบรางเชิงกิจกรรม มาตรการส่งเสริมการเดินทางด้วยรถไฟฟ้า รวมทั้ง การเล่าถึงประสบการณ์การพัฒนาระบบรางจากประเทศญี่ปุ่น โดยเจ้าหน้าที่จากองค์การความร่วมมือระหว่างประเทศแห่งญี่ปุ่น หรือ JICA โดยหลังการนําเสนอของผู้เชี่ยวชาญในแต่ละวันแล้วได้เปิดเวทีให้ผู้ร่วมสัมมนาได้สอบถามและแลกเปลี่ยนความคิดเห็นสําหรับโครงการศึกษาเพื่อพัฒนาแบบจําลองการคาดการณ์ความต้องการเดินทางด้วยระบบรางและการพัฒนาโครงข่ายระบบขนส่งมวลชนทางรางในเขตกรุงเทพมหานครและปริมณฑล (พื้นที่ต่อเนื่อง) ระยะที่ 2 นี้ เป็นการศึกษาพัฒนาโครงข่ายรถไฟฟ้าที่มีความครอบคลุมพื้นที่ที่มีความต้องการเดินทางสูงแต่โครงข่ายยังเข้าไม่ถึง เพื่อบรรเทาการจราจรติดขัดในพื้นที่ศูนย์กลางเมือง รวมถึงเพิ่มประสิทธิภาพโครงข่ายระบบขนส่งมวลชนทางรางในภาพรวมของกรุงเทพมหานครและปริมณฑล ให้มีการใช้ประโยชน์อย่างสูงสุด ลดความซ้ําซ้อน เพื่อลดการลงทุนและงบประมาณในโครงข่ายที่ไม่มีความจําเป็นในสภาวการณ์ปัจจุบัน และพัฒนาระบบขนส่งมวลชนทางรางให้สอดคล้องกับทิศทางการพัฒนาและแนวคิดการวางผังเมืองในอนาคต ซึ่งจะช่วยยกระดับคุณภาพชีวิตการเดินทางของประชาชนให้มีความสะดวก รวดเร็ว มากยิ่งขึ้น
รัฐบาลไทย-ข่าวทำเนียบรัฐบาล-กรมเจ้าท่า เร่งจัดเก็บผักตบชวาและวัชพืชเพิ่มประสิทธิภาพในการระบายน้ำ บรรเทาความเดือดร้อนของประชาชน
วันอังคารที่ 9 พฤษภาคม 2566
กรมเจ้าท่า เร่งจัดเก็บผักตบชวาและวัชพืชเพิ่มประสิทธิภาพในการระบายน้ํา บรรเทาความเดือดร้อนของประชาชน
...
ตามนโยบายรัฐบาล และกระทรวงคมนาคม โดยกรมเจ้าท่า ดําเนินการขุดลอก กําจัดผักตบชวาและวัชพืช พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา และเพิ่มพื้นที่รับน้ําเพื่อการอุปโภคบริโภค
กรมเจ้าท่า โดยสํานักพัฒนาและบํารุงรักษาทางน้ํา ได้ดําเนินการกําจัดผักตบชวาและวัชพืช ภายใต้การบูรณาการกับหน่วยงานต่างๆ และการกํากับของคณะกรรมการอํานวยการบูรณาการเพื่อแก้ไขปัญหาผักตบชวา ในการบรรเทาความเดือดร้อนของประชาชนและเพิ่มประสิทธิภาพการระบายน้ํา เพื่อป้องกันการเกิดน้ําท่วมขังช่วงฤดูฝน โดยกรมเจ้าท่ารับผิดชอบดําเนินการในแม่น้ําสายหลักท้ายเขื่อนเจ้าพระยา จังหวัดชัยนาท และท้ายเขื่อนพระราม 6 จังหวัดสระบุรี ได้แก่ แม่น้ําเจ้าพระยา ระยะทาง 160 กิโลเมตร แม่น้ําป่าสัก ระยะทาง 50 กิโลเมตร แม่น้ําน้อย ระยะทาง 42 กิโลเมตร แม่น้ําลพบุรี ระยะทาง 67 กิโลเมตร และเหนือเขื่อนแม่น้ําเจ้าพระยา แม่น้ําสะแกกรัง ระยะทาง 20 กิโลเมตร แม่น้ําท่าจีนสายเก่า ระยะทาง 10 กิโลเมตร และคลองสาขารวมระยะประมาณ 400 กิโลเมตร
สําหรับในปีงบประมาณ พ.ศ.2566 กรมเจ้าท่าได้รับงบประมาณในการกําจัดผักตบชวาจํานวน 658,000 ตัน ปัจจุบันได้ส่งเรือกําจัดผักตบชวาและวัชพืชแบบสายพานลําเลียง จํานวน 8 ลํา และชุดรถแบ็คโฮ 1 ชุด ดําเนินการกําจัดผักตบชวาในแม่น้ําเจ้าพระยา ช่วงตําบลโคกช้าง ตําบลบางไทร อําเภอบางไทร คลองสาขาแม่น้ําน้อย ตําบลบ้านโพธิ์ อําเภอเสนา จังหวัดพระนครศรีอยุธยา และแม่น้ําลพบุรี ช่วงตําบลสวนพริก อําเภอพระนครศรีอยุธยา จังหวัดพระนครศรีอยุธยา แม่น้ําเจ้าพระยา ช่วงบึงหาดกองสิน อําเภอเมืองชัยนาท จังหวัดชัยนาท และคลองป่าแสก ตําบลสวนแตง อําเภอเมือง จังหวัดสุพรรณบุรี คิดเป็นผลงานสะสม ณ วันที่ 8 พฤษภาคม 2566 รวม 392,957 ตัน คิดเป็นผลงานร้อยละ 59.72 เร็วกว่าแผน 7.22 % และคาดว่าจะสามารถดําเนินการให้แล้วเสร็จตามแผนงานได้ภายในเดือนกันยายน 2566
รัฐบาลไทย-ข่าวทำเนียบรัฐบาล-SME D Bank ยกทัพ “เติมทุนคู่ความรู้” ร่วมงาน Money Expo 2023 กรุงเทพฯ จัดโปรพาถึงแหล่งทุน 50 ลบ. ฟรีโปรแกรมพัฒนา หนุน SMEs โตติดสปีด
วันอังคารที่ 9 พฤษภาคม 2566
09/05/2566
SME D Bank ยกทัพ “เติมทุนคู่ความรู้” ร่วมงาน Money Expo 2023 กรุงเทพฯ จัดโปรพาถึงแหล่งทุน 50 ลบ. ฟรีโปรแกรมพัฒนา หนุน SMEs โตติดสปีด
SME D Bank จัดเต็มโปรโมชั่นเข้าร่วมงาน มหกรรมการเงิน กรุงเทพฯ ครั้งที่ 23 (Money Expo 2023 Bangkok) ระหว่างวันที่ 11-14 พ.ค. 66 ณ อาคารชาเลนเจอร์ 2-3 อิมแพ็ค เมืองทองธานี บูธเลขที่ L2
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย จัดเต็มโปรโมชั่นเข้าร่วมงาน มหกรรมการเงิน กรุงเทพฯ ครั้งที่ 23 (Money Expo 2023 Bangkok) ระหว่างวันที่ 11-14 พ.ค. 66 ณ อาคารชาเลนเจอร์ 2-3 อิมแพ็ค เมืองทองธานี บูธเลขที่ L2 พบกับบริการ “เติมทุนคู่ความรู้” ติดเครื่อง SMEs เดินหน้าสู่ความสําเร็จ พาเข้าถึงแหล่งเงิน ด้วยผลิตภัณฑ์สินเชื่อตอบโจทย์ทุกกลุ่มธุรกิจ วงเงินกู้สูงสุด 50 ล้านบาท อัตราดอกเบี้ยเริ่มต้นเพียง 4.50% ต่อปี เช่น “BCG Loan” ติดปีกธุรกิจยกระดับสู่ BCG Model “SME D พร้อม” รับรีไฟแนนซ์ ช่วยลดต้นทุนธุรกิจ และ “SME Speed Up” หนุนธุรกิจเติบโตก้าวกระโดด เป็นต้น ควบคู่กับ ฟรีโปรแกรม “การพัฒนา” ผ่านโครงการ “SME D Coach” ให้คําปรึกษาโดยโค้ชมืออาชีพ เพิ่มศักยภาพ ก้าวทันต่อการเปลี่ยนแปลงของเศรษฐกิจและพฤติกรรมของผู้บริโภคยุคปัจจุบัน
นอกจากนั้น พบกับผลิตภัณฑ์เงินฝากสําหรับนิติบุคคล “เงินฝากประจํา ESG Deposit” ดอกเบี้ยสูงกว่าขั้นบันได เปิดบัญชีขั้นต่ํา 10 ล้านบาท รับดอกเบี้ยสูงสุด 1.75% ต่อปี เลือกฝากได้ตามต้องการ ตั้งแต่ 1 เดือน ถึง 12 เดือน และพิเศษสุด เมื่อยื่นขอสินเชื่อภายในงาน รับทันที บัตรสตาร์บัค มูลค่า 200 ใบ (จํานวนจํากัด) กรณีได้รับอนุมัติสินเชื่อและเซ็นสัญญา วงเงินตั้งแต่ 1 ล้านบาท ไม่เกิน 15 ล้านบาท รับบัตรเติมน้ํามัน มูลค่า 500 บาท และวงเงินตั้งแต่ 15 ล้านบาทขึ้นไป รับบัตรเติมน้ํามัน มูลค่า 2,000 บาท สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-​รองปลัด.กษ. เป็นประธานการประชุมคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร ครั้งที่ 1/2566
วันจันทร์ที่ 8 พฤษภาคม 2566
​รองปลัด.กษ. เป็นประธานการประชุมคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร ครั้งที่ 1/2566
​รองปลัด.กษ. เป็นประธานการประชุมคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร ครั้งที่ 1/2566
(วันที่ 8 พฤษภาคม 2566) นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร ครั้งที่ 1/2566 พร้อมด้วยผู้บริหารและเจ้าหน้าที่ผู้เกี่ยวข้อง ในฐานะคณะอนุกรรมการ ประกอบด้วย ผู้แทนหน่วยงานในสังกัดกระทรวงเกษตรและสหกรณ์ และผู้แทนหน่วยงานภายนอกสังกัดกระทรวงเกษตรและสหกรณ์ที่เกี่ยวข้อง (สํานักงานสภาพัฒนาเศรษฐกิจและสังคมแห่งชาติ, สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ, สํานักงานพัฒนาเทคโนโลยีอวกาศและภูมิสารสนเทศ, สํานักงานนโยบายและแผนทรัพยากรธรรมชาติและสิ่งแวดล้อม, องค์การบริหารจัดการก๊าซเรือนกระจก, สํานักงานคณะกรรมการอ้อยและน้ําตาล, กรมอุตุนิยมวิทยา,สํานักงบประมาณ, สภาหอการค้าแห่งประเทศไทย และสภาอุตสาหกรรมแห่งประเทศไทย) โดยมีสํานักงานเศรษฐกิจการเกษตร เป็นฝ่ายเลขานุการคณะอนุกรรมการ เข้าร่วมการประชุม ณ ห้องประชุม 2 ชั้น 3 อาคารนวัตกรรม สํานักงานเศรษฐกิจการเกษตร และผ่านระบบการประชุมทางไกลแบบออนไลน์
ทั้งนี้ ในที่ประชุมได้ร่วมรับทราบ ผลการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติความคืบหน้าการดําเนินงานโครงการ SCALA โดย คณะทํางานจัดทําแผนปฏิบัติการ ติดตามและประเมินผลด้านการเปลี่ยนแปลงสภาพภูมิอากาศในภาคเกษตร, ผลการหารือเป้าหมายการลดการปล่อยก๊าซเรือนกระจกของภาคเกษตร ภายใต้ (ร่าง) แผนปฏิบัติการด้านการเกษตรเพื่อรองรับการเปลี่ยนแปลงสภาพภูมิอากาศ พ.ศ. 2566 - 2570 และโครงการติดตามประเมินผลการลดก๊าซเรือนกระจกจากมาตรการในภาคการเกษตร ปี 2566 โดย คณะทํางานจัดเก็บและรวบรวมข้อมูลการปล่อยก๊าซเรือนกระจกภาคเกษตร, ความคืบหน้าการดําเนินงานโครงการ Thai Rice NAMA, การจัดอบรมเชิงปฏิบัติการ เรื่อง การดําเนินงานลดก๊าซเรือนกระจกกับภาคเกษตร, การดําเนินงานเพื่อลดการปล่อยก๊าซเรือนกระจกในพืชเศรษฐกิจที่สําคัญ และการลดการปล่อยก๊าซเรือนกระจกของภาคเกษตรตามเป้าหมายการมีส่วนร่วมที่ประเทศกําหนด (Nationally Determined Contribution : NDC)
นอกจากนี้ มีการหารือในประเด็นเพื่อพิจารณาที่สําคัญ ประกอบด้วย การพิจารณา (ร่าง) แผนปฏิบัติการด้านการเกษตรเพื่อรองรับการเปลี่ยนแปลงสภาพภูมิอากาศพ.ศ. 2566 – 2570, การเข้าร่วมเป็นพันธมิตรในกรอบ Agriculture Innovation Mission for Climate (AIM4C), การดําเนินงานโครงการ Thai - German Cooperation on Energy, Mobility, and Climate (TGC-EMC) ภาคส่วนพลังงานชีวมวล และการปรับปรุงองค์ประกอบคณะอนุกรรมการขับเคลื่อนนโยบายการเปลี่ยนแปลงภูมิอากาศด้านการเกษตร ซึ่งที่ประชุมได้เห็นชอบร่วมกันในหลักการ และมอบหมายฝ่ายเลขานุการรับข้อสังเกตและข้อเสนอแนะที่ประชุมเพื่อดําเนินการในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-ปลัด สธ. ย้ำกลุ่มเสี่ยงเข้ารับวัคซีนคู่โควิด-ไข้หวัดใหญ่ ก่อนระบาดช่วงหน้าฝน และหากเด็กป่วยให้หยุดเรียน ป้องกันระบาดในสถานศึกษา
วันอังคารที่ 9 พฤษภาคม 2566
ปลัด สธ. ย้ํากลุ่มเสี่ยงเข้ารับวัคซีนคู่โควิด-ไข้หวัดใหญ่ ก่อนระบาดช่วงหน้าฝน และหากเด็กป่วยให้หยุดเรียน ป้องกันระบาดในสถานศึกษา
ปลัดกระทรวงสาธารณสุข เผย การฉีดวัคซีนโรคโควิด 19 พร้อมวัคซีนโรคไข้หวัดใหญ่ ก่อนเข้าสู่การระบาดในช่วงหน้าฝน ยังไม่พบผลข้างเคียง ย้ํากลุ่มเสี่ยงเข้ารับวัคซีนคู่ หรือเลือกรับตามความสมัครใจ
ปลัดกระทรวงสาธารณสุข เผย การฉีดวัคซีนโรคโควิด 19 พร้อมวัคซีนโรคไข้หวัดใหญ่ ก่อนเข้าสู่การระบาดในช่วงหน้าฝน ยังไม่พบผลข้างเคียง ย้ํากลุ่มเสี่ยงเข้ารับวัคซีนคู่ หรือเลือกรับตามความสมัครใจ ช่วงหลังเปิดเทอม หากเด็กมีอาการป่วย พ่อแม่ ผู้ปกครอง ควรให้หยุดเรียนอยู่บ้าน เพื่อป้องกันการระบาดในสถานศึกษา
วันนี้ (9 พฤษภาคม 2566) ที่สํานักงานปลัดกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข ให้สัมภาษณ์ว่า แม้องค์การอนามัยโลกจะออกประกาศยกเลิกให้โรคโควิด 19 เป็นภาวะฉุกเฉินทางสาธารณสุขระหว่างประเทศ ทําให้ประชากรทั่วโลกสามารถดําเนินชีวิตได้ตามปกติ แต่โรคโควิดยังคงมีอยู่เหมือนโรคไข้หวัดใหญ่ คือ เมื่อถึงช่วงหนึ่งที่ภูมิคุ้มกันในคนลดลงจะทําให้มีการระบาดเพิ่มขึ้น แต่จะไม่มีการระบาดใหญ่เหมือนที่ผ่านมา ซึ่งกระทรวงสาธารณสุขได้ปรับมาตรการรองรับ โดยการฉีดวัคซีนโควิด 19 ประจําปี พร้อมทั้งเฝ้าระวังการระบาดในคนและการกลายพันธุ์ของเชื้อ โดยรณรงค์ให้ประชาชนเข้ารับวัคซีนโควิด 19 พร้อมกับวัคซีนไข้หวัดใหญ่ เพื่อป้องกันก่อนเข้าหน้าฝนที่จะมีการระบาดของทั้ง 2 โรค ซึ่งหลังดําเนินไปตั้งแต่วันที่ 1 พฤษภาคม ที่ผ่านมา เบื้องต้นยังไม่พบผลข้างเคียงของการรับวัคซีนคู่ ดังนั้น ประชาชนโดยเฉพาะกลุ่มเสี่ยงสามารถเข้ารับบริการได้ตามความสมัครใจ โดยจะรับวัคซีนอย่างใดอย่างหนึ่งก่อน หรือจะรับวัคซีนทั้ง 2 ชนิดพร้อมกันก็ได้
“ช่วงเปิดเทอม เป็นสถานการณ์หนึ่งที่มีความเสี่ยงจะเกิดการระบาดของโรคทางเดินหายใจได้ เนื่องจากมีการรวมตัวของเด็กนักเรียน มาตรการสําคัญจึงเป็นเรื่องของการเฝ้าระวัง โดยหากเด็กมีอาการป่วย พ่อแม่ ผู้ปกครอง ควรให้หยุดพักรักษาตัวที่บ้าน หากอาการไม่ดีขึ้นให้พาไปพบแพทย์ รวมถึงพาเด็กเข้ารับการฉีดวัคซีนโควิด 19ตามกําหนด ส่วนโรงเรียนหากพบการระบาดเป็นกลุ่มก้อนหรือมีความผิดปกติ ให้รีบแจ้งเจ้าหน้าที่สาธารณสุขไปตรวจสอบ เพื่อป้องกันไม่ให้เกิดการระบาดในสถานศึกษา” นายแพทย์โอภาสกล่าว
****************************** 9 พฤษภาคม 2566
รัฐบาลไทย-ข่าวทำเนียบรัฐบาล-​กระทรวงเกษตรฯ เข้าร่วมการประชุมคณะกรรมการบริษัท บริษัทอ้อยและน้ำตาลไทย จำกัด ครั้งที่ 5/2566
วันอังคารที่ 9 พฤษภาคม 2566
​กระทรวงเกษตรฯ เข้าร่วมการประชุมคณะกรรมการบริษัท บริษัทอ้อยและน้ําตาลไทย จํากัด ครั้งที่ 5/2566
​กระทรวงเกษตรฯ เข้าร่วมการประชุมคณะกรรมการบริษัท บริษัทอ้อยและน้ําตาลไทย จํากัด ครั้งที่ 5/2566
วันอังคารที่ 9 พฤษภาคม 2566 เวลา 09.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการบริษัท อ้อยและน้ําตาลไทย จํากัด ครั้งที่ 5/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม บริษัทอ้อยและน้ําตาลไทย จํากัด อาคารพญาไทพลาซ่า ชั้น 32 เขตราชเทวี กรุงเทพมหานคร โดยมี นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม เป็นประธานการประชุมฯ โดยที่ประชุมได้ร่วมกันพิจารณา ดังนี้ 1) ขออนุมัติแต่งตั้งผู้แทน อนท. ในคณะกรรมการกําหนดราคาขาย 2) ขออนุมัติถอนใบรับเงินฝากประจํา 3) ขอเปลี่ยนแปลงผู้ลงนามในใบเบิกถอนและเช็คสั่งจ่ายของธนาคารพาณิชย์
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมภาคเอกชนไทยให้ความสำคัญในประเด็นด้านสิ่งแวดล้อม สังคม และธรรมภิบาล (ESG : Environmental, Social, Governance)
วันอังคารที่ 9 พฤษภาคม 2566
​โฆษกรัฐบาลเผย นายกฯ ชื่นชมภาคเอกชนไทยให้ความสําคัญในประเด็นด้านสิ่งแวดล้อม สังคม และธรรมภิบาล (ESG : Environmental, Social, Governance)
รัฐบาลพร้อมร่วมเดินหน้าประเทศสู่ความยั่งยืน
วันนี้ (9 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชม ผู้บริหารองค์กรในประเทศ ซึ่งทําให้ไทยติด 1 ใน 3 ประเทศที่ผู้บริหารองค์กรให้ความสําคัญในประเด็นด้านสิ่งแวดล้อม สังคม และธรรมภิบาล (ESG: Environmental, Social and Governance) จากผลสํารวจของ google cloud โดยรัฐบาลให้ความสําคัญพร้อมร่วมเดินหน้ากับภาคเอกชนสู่ความยั่งยืน
โฆษกประจําสํานักนายกรัฐมนตรี กล่าวว่า Google Cloud ซึ่งเป็นคลาวด์แพลตฟอร์มชั้นนําระดับโลกของ google ได้เปิดเผยผลสํารวจด้านความยั่งยืน ที่ถือเป็นประเด็นหลักที่หลายองค์กรทั่วโลกต้องเผชิญ อาทิ ปัญหาสภาพภูมิอากาศที่เปลี่ยนแปลงและคุณภาพของอากาศ การปฏิบัติตามกฎระเบียบ และความน่าเชื่อถือของแบรนด์ เป็นต้น โดยสํารวจจากผู้บริหารองค์กรระดับสูงเกือบ 1,500 คนจาก 16 ตลาด ได้แก่ สหรัฐอเมริกา สหราชอาณาจักร แคนาดา สหรัฐอาหรับเอมิเรตส์ สิงคโปร์ ไต้หวัน ญี่ปุ่น บราซิล เม็กซิโก สวีเดน สเปน เยอรมนี อิตาลี ฝรั่งเศส ไทย และเนเธอร์แลนด์ โดยตลาดของประเทศไทย ติดอันดับ 1 ใน 3 ตลาดที่ให้ความสําคัญในประเด็นด้านสิ่งแวดล้อม สังคม และธรรมภิบาล (ESG) ในขณะที่อีก 2 ตลาดได้แก่ สิงคโปร์ และเยอรมนี
โฆษกประจําสํานักนายกรัฐมนตรีได้เปิดเผยเพิ่มเติมว่า ผู้บริหารองค์กรในประเทศไทยเชื่อว่า ด้วยสภาพเศรษฐกิจ และความท้าทายต่าง ๆ ในปัจจุบัน ทําให้องค์กรจําเป็นต้องคํานึงถึงความยั่งยืนมากขึ้น แต่ก็ยังเล็งเห็นถึงโอกาสในการเติบโต นวัตกรรมเทคโนโลยีเป็นปัจจัยอันดับ 2 ที่ส่งผลต่อความสามารถขององค์กรในการขับเคลื่อนอย่างยั่งยืน โดยผู้บริหารกว่าร้อยละ 99 สนใจเกี่ยวกับความยั่งยืนมากขึ้นกว่า 12 เดือนที่แล้ว และร้อยละ 93 พร้อมที่จะสร้างความเปลี่ยนแปลงเกี่ยวกับภูมิอากาศขององค์กร
“นายกรัฐมนตรีให้ความสําคัญกับการขับเคลื่อนการดําเนินงานผ่านโมเดลเศรษฐกิจ BCG ซึ่งสอดคล้องกับแนวคิด ESG พัฒนาระบบเศรษฐกิจผ่านมิติทางสิ่งแวดล้อม สังคม และธรรมภิบาล อย่างยั่งยืน และได้ประกาศอย่างชัดเจนในการยกระดับการแก้ไขปัญหาการเปลี่ยนแปลงสภาพภูมิอากาศ ด้วยความสมดุล ทั้งนี้ นายกรัฐมนตรีขอบคุณทุกภาคส่วนที่เข้าใจความสําคัญถึงประเด็นที่รัฐบาลผลักดันทําให้ประเทศไทยไม่ตกขบวนต่อการพัฒนาเพื่อความยั่งยืนนี้ ซึ่งเชื่อว่าการลงทุนใน ESG ซึ่งมีแนวโน้มเติบโตอย่างต่อเนื่องจากทั่วโลก จะสร้างผลตอบแทนกับธุรกิจในระยะยาว” นายอนุชาฯ กล่าว